
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

156. Ίδρυση Ενορίας του Ιερού Ναού Αγίου Ιωάννουτου 

Ρώσσου - Λαυρίου της Ιερός Μητροπόλεως Μεσο- 
γαίας και Λαυρεωτικής στον Οικισμό Εργατικών Κα¬ 
τοικιών του Δήμου Λαυρεωτικής Ν. Αττικής. 1 

157. Τροποποίηση διατάξεωντου Π.Δ. 35/1995 «Υγειονο¬ 

μικοί όροι τους οποίους πρέπει να πληρούν τα ζώντα 
αιγοπρόβατα...» (Α' 31), σε συμμόρφωση προς την 
Οδηγία 2001/10/ΕΚ και εκτέλεση της απόφασης 
2001/298/ΕΚ της Επιτροπής. 2 

158. Ίδρυση, κατασκευή, εξοπλισμός, οργάνωση, διοίκη¬ 

ση, λειτουργία και εκμετάλλευση πολιτικών αερολι¬ 
μένων από φυσικά πρόσωπα, νομικά πρόσωπα ιδιω¬ 
τικού δικαίου και Οργανισμούς Τοπικής Αυτοδιοίκη¬ 
σης. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 156 
Ίδρυση Ενορίας του Ιερού Ναού Αγίου Ιωάννουτου Ρώσσου 
- Λαυρίου της Ιερός Μητροπόλεως Μεσογαίας και Λαυ¬ 
ρεωτικής στον Οικισμό Εργατικών Κατοικιών του Δήμου 
Λαυρεωτικής Ν. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36παρ. 2 του Ν. 590/1977 «Πε- 
ρίτου Καταστατικού Χάρτου της Εκκλησίαςτης Ελλάδος» (Α' 
146) σε συνδυασμό με τις διατάξεις των άρθρων 2 και 3 του 
8/1979 Κανονισμούτης Ιερός Συνόδου της Εκκλησίαςτης Ελ¬ 
λάδος «Περί Ιερών Ναών και Ενοριών» (Α1/1980). 

2) Το άρθρο 29 Α' του Ν. 1558/1985 (Α' 137), το οποίο προ¬ 
στέθηκε με το άρθρο 27 του Ν. 2081/1992 (Α' 154), και τρο¬ 
ποποιήθηκε με το άρθρο 1 παρ. 2α του Ν. 2469/1997 (Α'38). 

3) Την υπ’ αριθμ. 763/23.8.2001 σύμφωνη γνώμη του Μη- 
τροπολιτικού Συμβουλίου της Ιερός Μητροπόλεως Μεσογαί- 
ας και Λαυρεωτικής. 

4) Την υπ’ αριθμ. 114/2001 γνωμοδότηση του Δημοτικού 
Συμβουλίου του Δήμου Λαυρεωτικής. 


5) Το γεγονός ότι από τις διατάξεις του παρόντος δεν προ- 
καλείται δαπάνη εις βάρος του Κρατικού Προϋπολογισμού ή 
του Προϋπολογισμού Ν.Π.Δ.Δ. 

6) Την 122/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Αγίου Ιωάννου του Ρώσ¬ 
σου - Λαυρίου της Ιερός Μητροπόλεως Μεσογαίας και Λαυ¬ 
ρεωτικής στον Οικισμό Εργατικών Κατοικιώντου Δήμου Λαυ¬ 
ρεωτικής Ν. Αττικής. 

Άρθρο 2 

Η ισχύς του παρόντος άρχεται από της δημοσιεύσεώς του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος Προε¬ 
δρικού Διατάγματος. 

Αθήνα, 31 Μαΐου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 157 
Τροποποίηση διατάξεων του Π.Δ. 35/1995 «Υγειονομικοί 
όροι τους οποίους πρέπει να πληρούν τα ζώντα αιγοπρό¬ 
βατα...» (Α' 31), σε συμμόρφωση προς την Οδηγία 
2001/10/ΕΚ και εκτέλεση της απόφασης 2001 /298/ΕΚτης 
Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παράγραφοι 1, 2 και 3 του Ν.1338/1983 
«Εφαρμογή του κοινοτικού δικαίου» (Α' 34) όπως η παράγρα¬ 
φος 1 έχει τροποποιηθεί με τη διάταξη του άρθρου 6 παρά¬ 
γραφος 1 του Ν. 1440/1984 «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων, στο κεφάλαιο της Ευρωπαϊκής 

Κοινότητας Άνθρακος καιΧάλυβος καιτου Οργανισμού Εφο¬ 
διασμού ΕίΙΡΑΤΟΜ» (Α' 70) καιτου άρθρου 65του Ν. 1892/ 
1990 (ΑΊ01). 

β) Του άρθρου 20 του Ν. 248/1914 «Περί οργανώσεως της 
Ζωοτεχνικής και Κτηνιατρικής Υπηρεσίας» (Α' 110), το οποίο 
προστέθηκε με το άρθρο μόνο του Α.Ν. της 23/24 Ιανουάρι¬ 
ου 1936 (Α' 47). 

γ) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά όργανα» (Α' 137) όπως το άρθρο αυτό προστέθη¬ 
κε με το άρθρο 27 του Ν. 2081/1992 (Α' 154) όπως έχει αντι- 
κατασταθεί από το άρθρο 1 παράγραφος 2α του Ν. 2469/ 
1997 (Α' 38), και του γεγονότος ότι από τις διατάξεις του πα¬ 
ρόντος δενπροκαλείται δαπάνη σε βάρος του Κρατικού Προ¬ 
ϋπολογισμού. 

2. Την Α.Π. 353001/13.4.2000 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και Φώτη 
Χατζημιχάλη» (Β' 566). 

3. Τη γνωμοδότηση 136/2002 του Συμβουλίου της Επικράτει¬ 
ας, μετά από πρόταση του Υπουργού Εθνικής Οικονομίας και 
Οικονομικών και του Υφυπουργού Γεωργίας, αποφασίζουμε: 

Άρθρο 1 

Με το παρόν διάταγμα τροποποιούνται διατάξεις του Π .Δ. 
35/1995 «υγειονομικοί όροι που πρέπει να πληρούν τα ζώντα 
αιγοπρόβατα, που αποτελούν αντικείμενο συναλλαγών με¬ 
ταξύ της Ελλάδας και των άλλων κρατών μελών της Ευρω¬ 
παϊκής Ένωσης, σε συμμόρφωση προς την οδηγία 91/68/ 
ΕΟΚτου Συμβουλίου και σε εκτέλεση της Απόφασης 94/164/ 
ΕΟΚτης Επιτροπής» (Α'31) με σκοπό: 

α) Τη συμμόρφωσή τους προς την Οδηγία 2001/10/ΕΚ του 
Ευρωπαϊκού Κοινοβουλίου και του Συμβουλίου της 22ας 
Μάΐου 2001 «για την τροποποίηση της οδηγίας 91/68/ΕΟΚ 
του Συμβουλίου όσον αφορά την τρομώδη νόσο» (ΕΕ αρ. 
1147της 31.5.2001 σελ. 41). 

β) Την προσαρμογή του στις διατάξεις του Π.Δ. 308/ 2000 
«όροι υγειονομικού ελέγχου που διέπουντο εμπόριο ορισμέ¬ 
νων ειδών ζώντων ζώων σε συμμόρφωση προς τις οδηγίες 
64/432/ΕΟΚ, 72/462/ΕΟΚ του Συμβουλίου» (Α' 252), με το 
οποίο καταργήθηκε και αντικαταοτάθηκε το Π.Δ. 125/1986 
(Α' 43). 

γ) Την εκτέλεση της παραγράφου 3 του παραρτήματος I 
της απόφασης 2001/298/ΕΚ της Επιτροπής της Ε.Ε. «για την 
τροποποίηση των Παραρτημάτων των Οδηγιών 64/ 432/ΕΟΚ, 
90/426/ΕΟΚ, 91/68/ΕΟΚ και 92/65/ΕΟΚτου Συμβουλίου και 
της απόφασης 94/273/ΕΚ της Επιτροπής ...» (ΕΕ αρ. ί 102 
της 12.4.2001 σελ. 63). 

Άρθρο 2 

Το Π.Δ. 35/1995 (Α' 31) τροποποιείται ως εξής: 

1. Στον τίτλο η φράση «, που αποτελούν αντικείμενο συ¬ 
ναλλαγών μεταξύ της Ελλάδας και των άλλων κρατών μελών 
της Ευρωπαϊκής Ένωσης,» αντικαθίσταται από τη φράση 
«που αποτελούν αντικείμενο εμπορίου,». 

2. Στο άρθρο 1: 

α) Η φράση «μεταξύ της Ελλάδας και των άλλων κρατών 
μελών,» διαγράφεται, και 

β) Στο τέλος αυτού, προστίθεται η φράση «και σε συμμόρ¬ 
φωση προς την οδηγία 2001/10/ΕΚτου Συμβουλίου «για την 
τροποποίηση της οδηγίας 91/68/ΕΟΚ του Συμβουλίου όσον 
αφορά την τρομώδη νόσο.» (Ε.Ε αρ. Ι_ 147 της 31.5.2001 σελ. 
41). 

3. Στο άρθρο 2: 

α) Στην εισαγωγική πρόταση η φράση «, οι ορισμοί του άρ¬ 
θρου 3 του Π.Δ. 125/1986(Α'43)» αντικαθίσταται από τη φρά¬ 
ση: «οι ορισμοί του άρθρου 2 του Π.Δ. 308/2000 (Α'252)». 


β) Στην παράγραφο 1 η φράση «προκειμένου να σφαγούν 
υπό τους όρους που προβλέπονται στο άρθρο 7 του Π.Δ. 
125/1986, όπως αντικαταστάθηκε από το άρθρο 76 παρά¬ 
γραφος 2 του Π.Δ. 420/1993 (Α' 179)» αντικαθίσταται απάτη 
φράση: «προκειμένου να σφαγούν υπό τους όρους που προ- 
βλέπονται στο άρθρο 7του Π.Δ. 308/2000 (Α' 252)». 

γ) Στην παράγραφο 7, η φράση «που απαριθμούνται στο 
παράρτημα Β σημεία I και II» αντικαθίσταται από τη φράση 
«που απαριθμούνται στο παράρτημα Β σημείο I.». (Άρθρο 1 
παρ. 1 Οδηγίας 2001/10/ΕΚ). 

δ) Στην παράγραφο 9, η φράση «ο οποίος ανταποκρίνεται 
στις απαιτήσεις του άρθρου 4 παράγραφος 7 του Π.Δ. 
125/1986 (Α'43) καιτου άρθρου 19παράγραφος 1 περίπτω¬ 
ση βα) σημείο ί του Π.Δ. 420/93 (Α' 179) για αγορές και τους 
εγκεκριμένους τόπους συγκέντρωσης.» αντικαθίσταται από 
τη φράση «ο οποίος ανταποκρίνεται στις απαιτήσεις των άρ¬ 
θρων 11 και 13του Π.Δ. 308/2000 (Α' 252)». 

ε) Στην παράγραφο 10, η φράση «όπως ορίζεται στο άρθρο 
3 σημείο ίγτου Π.Δ. 125/1986 (Α' 43)» αντικαθίσταται από τη 
φράση «όπως ορίζεται στο άρθρο 2 σημείο ιστ) του Π.Δ. 
308/2000 (Α' 252)». 

4. Στο άρθρο 4: 

α) Στην παράγραφο 1, περίπτωση γ) περίπτωση ββ) η φρά¬ 
ση «κατ’ εφαρμογή του άρθρου 4 παράγραφος 2 περίπτωση 
β) σημείο ββ) του Π.Δ. 125/1986 (Α' 49)» αντικαθίσταται από 
τη φράση «κατ’ εφαρμογή του άρθρου 3 παράγραφος 2, β) 
του Π.Δ. 308/2000 (Α' 252)». 

β) Στην παράγραφο 1, σημείο δ) η φράση «και το άρθρο 5α 
του Π.Δ. 125/1986 (Α' 43)» διαγράφεται και η φράση «όπως 
τροποποιήθηκαν και συμπληρώθηκαν με το Π.Δ. 49/1992 (Α' 
21)» αντικαθίσταται από τη φράση «όπως τροποποιήθηκε και 
συμπληρώθηκε με το Π.Δ. 49/1992 (Α' 21)». 

γ) Στην παράγραφο 3, το σημείο β), διαγράφεται και αντικαθί¬ 
σταται ως εξής: «β) είτε, εφόσον έχουν εισαχθεί, να ανταποκρί- 
νονται στις απαιτήσεις του μέρους Βτου Π.Δ. 308/2000 (Α'252)». 

5. Στο άρθρο 6: 

Η παράγραφος 2 καταργείται και η αρίθμηση των παρα¬ 
γράφων 3 και 4 γίνεται 2 και 3 αντίστοιχα. (Άρθρο 1 παρ. 2 
Οδηγίας 2001/10/ΕΚ). 

6. Στο άρθρο 7, στην εισαγωγική πρόταση της παραγρά¬ 
φου 1 η φράση «που αναφέρονται στο παράρτημα Β σημεία 
II και III» αντικαθίσταται απάτη φράση «που αναφέρονται στο 
παράρτημα Β σημείο III». (Άρθρο 1 παρ. 3της οδηγίας 2001/ 
10/ΕΚ). 

7. Στο άρθρο 8, στην εισαγωγική πρόταση της παραγρά¬ 
φου 1 η φράση «που απαριθμούνται στο παράρτημα Β ση¬ 
μεία II και III» αντικαθίσταται από τη φράση «που αναφέρονται 
στο παράρτημα Β σημείο III». (Άρθρο 1 παρ. 4 της οδηγίας 
2001/10/ΕΚ). 

8. Στο άρθρο 12: 

α) Στο παράρτημα Α, παράγραφος 1, σημείο γ) διορθώνε¬ 
ται η λέξη «τουχιστον» στο ορθό «τουλάχιστον». 

β) Στο παράρτημα Β, το σημείο «II (1) - τρομώδης νόσος 
(50ΒΑΡΙΕ)» διαγράφεται. (Άρθρο 1 παρ. 5τηςοδηγίας2001/ 
10/ΕΚ). 

γ) Στο παράρτημα Ε, υπόδειγμα I, παράγραφος IV, η φρά¬ 
ση «(τόπος κατοικίας)» αντικαθίσταται απότη φράση «(τόπος 
αποστολής)» και στο τέλος της παραγράφου V προστίθεται 
σημείο Ζ ως εξής: «Ζ. Κατά το χρόνο της επιθεώρησης, ήταν 
σε φυσική κατάσταση κατάλληλη για την προβλεπόμενη με¬ 
τακίνηση σύμφωνα με τις διατάξεις της οδηγίας 91/ 
628/ΕΟΚ( 5 ). 

(5 ’ Η παρούσα δήλωση δεν απαλλάσσει τους μεταφορείς από τις υπο¬ 
χρεώσεις τους σύμφωνα με τις ισχύουσες κοινοτικές διατάξεις, ιδίως 
όσον αφορά τη φυσική κατάσταση ζώων προς μεταφορά.» (Παράρτημα I 
παρ. 3 Απόφασης 2001 /298/ΕΚτης Επιτροπής). 

δ) Στο παράρτημα Ε, υπόδειγμα II, παράγραφος V: 

- στην υποπαράγραφο Ε.2 η φράση «σε εκμετάλλευση αι¬ 
γοπροβάτων από βρουκέλλωση» αντικαθίσταται απάτη φρά¬ 
ση «σε εκμετάλλευση αιγοπροβάτων απαλλαγμένη από 
βρουκέλλωση». 

- στην υποπαράγραφο Ε.2α) η φράση «από εκμετάλλευση 
αιγοπροβάτων απαλλαγμένη από ...». αντικαθίσταται απάτη 
φράση «από εκμετάλλευση αιγοπροβάτων επίσημα απαλ¬ 
λαγμένη από...» 

- στην υποπαράγραφο Ε.2γ) η φράση «εκμετάλλευση άλλη 
από εκείνη που αναφέρεται στο σημείο και ανταποκρίνονται 
...» αντικαθίσταται από τη φράση «από εκμετάλλευση άλλη 
από εκείνη που αναφέρεται στα σημεία α) και β) και ανταπο- 
κρίνονται...», και 

- μετά την υποπαράγραφο Ζ προστίθεται υποπαράγραφος 
Η ως εξής: «Η. Κατά το χρόνο της επιθεώρησης, ήταν σε φυ¬ 
σική κατάσταση κατάλληλη για την προβλεπόμενη μετακίνη¬ 
ση σύμφωνα με τις διατάξεις της οδηγίας 91/628/ ΕΟΚ( 5 ). 

ε) στο παράρτημα Ε, υπόδειγμα III, παράγραφος V: 

- στην υποπαράγραφο ΣΤ, 2α) η φράση «εκμετάλλευση αιγο¬ 
προβάτων απαλλαγμένη από...». αντικαθίσταται από τη φράση 
«εκμετάλλευση αιγοπροβάτων επίσημα απαλλαγμένη από ...» 

- στην υποπαράγραφο ΣΤ, 2γ) η φράση «... εκείνη που ανα- 
φέρεται στο σημείο και ανταποκρίνονται...» αντικαθίσταται 
απάτη φράση «... εκείνη που αναφέρεται στα σημεία α) και β) 
και ανταποκρίνονται...», και 

- μετά την υποπαράγραφο I προστίθεται υποπαράγραφος 
ΙΑ ως εξής:«ΙΑ. Κατά το χρόνο της επιθεώρησης, ήταν σε φυ¬ 
σική κατάσταση κατάλληλη για την προβλεπόμενη μετακίνη¬ 
ση σύμφωνα με τις διατάξειςτης οδηγίας 91/628/ΕΟΚ( 5 ). 

Άρθρο 3 

Η ισχύς του παρόντος διατάγματος αρχίζει απάτη δημοσι- 
εύσεώςτου στην Εφημερίδα της Κυβερνήσεως. 

Στον Υφυπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 31 Μαΐου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Φ. ΧΑΤΖΗΜΙΧΑΛΗΣ 

Ίδρυση, κατασκευή, εξοπλισμός, οργάνωση, διοίκηση, λει¬ 
τουργία και εκμετάλλευση πολιτικών αερολιμένων από 
φυσικά πρόσωπα, νομικά πρόσωπα ιδιωτικού δικαίου και 
Οργανισμούς Τοπικής Αυτοδιοίκησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του Ν. 1815/1988 «Περί Κύρωσης του Κώδικα Αεροπο¬ 
ρικού Δικαίου» (Α 250), και ειδικότερα των άρθρων 9 και 10 
αυτού, όπως το τελευταίο τροποποιήθηκε με τηνπαρ. 13 του 
άρθρου 4 του Ν. 2366/95 «Ρύθμιση θεμάτων Οργανισμών και 
Υπηρεσιών του Υπουργού Μεταφορών και Επικοινωνιών και 
άλλες διατάξεις» (Α 256) καθώς και του άρθρου 189 αυτού 

(ί| Η παρούσα δήλωση δεν απαλλάσσει τους μεταφορείς από τις υπο¬ 
χρεώσεις τους σύμφωνα με τις ισχύουσες κοινοτικές διατάξεις, ιδίως 
όσον αφορά τη φυσική κατάσταση ζώων προς μεταφορά.» (Παράρτημα 1 
παρ. 3 Απόφασης 2001/298/ΕΚτης Επιτροπής). 


όπως τροποποιήθηκε με το άρθρο 5 του Ν. 2338/95 «Κύρω¬ 
ση Ανάπτυξης του Νέου Διεθνούς Αεροδρομίου της Αθήνας 
στα Σπάτα» (Α 202). 

β.Του Ν. 211/1947 «Περί κυρώσεωςτης εν Σικάγω την 7 Δε¬ 
κεμβρίου 1944 υπογραφείσης Συμβάσεως Διεθνούς Πολιτι¬ 
κής Αεροπορίας» και τα συνοδευτικά σε αυτήν Παραρτήματα 
και συγκεκριμένα τα Παραρτήματα 9 και 14, Τόμος I, (ΑΝΝΕΧ 
14 - Ν/οΙυπίθ I), της Σύμβασης του Σικάγο που κυρώθηκε με τον 
Ν. 211/1947, καθώς και τα Εγχειρίδια του Διεθνούς Οργανι¬ 
σμού Πολιτικής Αεροπορίας (ΙΟΑΟ): ΑοΓοάΐΌΓΤΐθ ϋθείρη Μαη- 
υαΙ (ϋΟΟ 9157), Αίιροιΐ ΡΙαηηίηρ ΜαηυεΙ (ϋΟΟ 9184), Αίιροιΐ 
δθΓνίοθε ΜεηυαΙ (ϋΟΟ 9137), δίοΐροά ΜεηυαΙ (ϋΟΟ 9150), 
ΜαηυαΙ οί δυιίεοο Μονοηηθηΐ Θυίάαηοθ από ΟοπΙγοΙ δγείοπιε 
(000 9476). 

γ. Του από 7.8.31 Π.Δ. «Περί Κανόνων Εναέριας Κυκλοφο¬ 
ρίας» (Α273). 

δ. Του Β.Δ. 170/1969 «Περί Κανόνων Εναερίου Κυκλοφο¬ 
ρίας» (Α50), όπως τροποποιήθηκε με το Β.Δ. 61/1972 (Α 19). 

ε. Του Β.Δ. 313/66 «Περί Κανονισμού Τεχνικής Εκμεταλ- 
λεύσεως Ελικοπτέρων» (Α 87), όπως τροποποιήθηκε και συ¬ 
μπληρώθηκε μεταγενέστερα. 

στ. Του Π.Δ. 347/82 «Περί Κανονισμού Τεχνικής Εκμετάλ¬ 
λευσης αεροσκαφών γεωργικών εφαρμογών» (Α 61). 

ζ. Του Π.Δ. 56/1.2.89 «Περί Οργανισμού της Υπηρεσίας Πο¬ 
λιτικής Αεροπορίας (ΥΠΑ) του Υπουργείου Μεταφορών και 
Επικοινωνιών» (Α 28), όπως τροποποιήθηκε και ισχύει. 

η. Της με αριθμό Δ3/Α/2467/490/21.1.2002 (Β' 177) Απόφα- 
σηςτου Υπουργού Μεταφορών και Επικοινωνιών «Υιοθέτηση 
Προτύπων και Συνιστώμενων Πρακτικών του Παραρτήματος 
14 Τόμοι I και II της Σύμβασης του Σικάγο». 

Θ.Της με αριθμό Δ3/Α/20357/4641/28.5.2002 (Β' 701) Από¬ 
φασης του Υπουργού Μεταφορών και Επικοινωνιών «Εγκρι¬ 
ση Βασικού Κανονισμού Αδειοδότησης, Λειτουργίας και Εκ¬ 
μετάλλευσης Αεροδρομίων». 

ι. Του άρθρου 29 Α του ν.1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 Α), όπως αυτό προστέθηκε με 
το άρθρο 27 του Ν. 2081/1992 «Ρύθμιση του θεσμού των Επι¬ 
μελητηρίων» (Α 154) και αντικαταστάθηκε με το άρθρο 1, 
παρ. 2 Ατού Ν. 2469/97 (Α 138). 

κ. Του Ν.Δ. 714/1970, άρ.11 , εδαφ. στ (Α 238) «Περί ιδρύ- 
σεως Διευθύνσεως Εναερίων Μεταφορών παρά τω Υπουρ¬ 
γεία) Συγκοινωνιών και Οργανώσεως της Υ.Π.Α.», όπως τρο¬ 
ποποιήθηκε με το Ν. 1340/83, άρθρο2 (Α35). 

λ. Της Διεθνούς Σύμβασης και της Πολυμερούς Συμφωνίας 
για τα Τέλη Διαδρομής του 1981 που κυρώθηκαν με τον Ν. 
1776/88 (Α 102). 

2. Την απόφαση ΥΠΑ/Δ13/31915.1314/12.8.98 (Β 861) (Πα¬ 
ράρτημα 2) «Κανόνες Αέρος». 

3. Το γεγονός ότι από τις διατάξεις του παρόντος Προεδρι¬ 
κού Διατάγματος δεν προκαλείται δαπάνη εις βάρος του 
Κρατικού Προϋπολογισμού. 

4. Την με αριθ. Δ226/15.5.2002 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού Με¬ 
ταφορών και Επικοινωνιών, αποφασίζουμε: 

ΠΡΩΤΟ ΚΕΦΑΛΑΙΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός 

Σκοπός του παρόντος Προεδρικού Διατάγματος είναι η θέ¬ 
σπιση των όρων και των προϋποθέσεων για την ίδρυση, την 
κατασκευή, τον εξοπλισμό, την οργάνωση, τη διοίκηση, τη 
λειτουργία και την εκμετάλλευση πολιτικών αερολιμένων 
από νομικά πρόσωπα ιδιωτικού δικαίου και Οργανισμούς Το¬ 
πικής Αυτοδιοίκησης ή φυσικά πρόσωπα, καθώς και τα προ¬ 
σόντα των προσώπων αυτών. 




1998 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2 
Ορισμοί 

Για την εφαρμογή του παρόντος ισχύουν οι ακόλουθοι ορι¬ 
σμοί: 

1. Άδεια: Η χορηγούμενη, σύμφωνα με τις διατάξειςτου πα¬ 
ρόντος, άδεια αφενός για την ίδρυση - κατασκευή και αφετέ¬ 
ρου για την λειτουργία - εκμετάλλευση πολιτικού αερολιμένα. 

2. Αεροδρόμιο: Η συγκεκριμένη - χερσαία ή υδάτινη - πε¬ 
ριοχή μαζί με τα κτίρια, τις εγκαταστάσεις και τον εξοπλισμό 
της, η οποία είναι προορισμένη να εξυπηρετεί, συνολικά ή εν 
μέρει, την άφιξη, την αναχώρηση και την επίγεια κίνηση πολι¬ 
τικών αεροσκαφών. Τα αεροδρόμια διακρίνονται σε αερολι¬ 
μένες και πεδία προσγείωσης. 

3. Αερολιμένας: Το αεροδρόμιο, το οποίο διαθέτει την κα¬ 
τάλληλη υποδομή σε κτιριακές εγκαταστάσεις και σε υπηρε¬ 
σίες για την εξυπηρέτηση αεροσκαφών, επιβατών, φορτίου 
και ταχυδρομείου. 

4. Αερολιμενικά Τέλη: Τα ποσά που εισπράττονται σε έναν 
αερολιμένα υπέρ του Φορέα Διαχείρισης τα οποία βαρύνουν 
τους χρήστες του αερολιμένα για την αμοιβή εγκαταστάσε¬ 
ων και υπηρεσιών οι οποίες, λόγω της φύσεώς τους, μπο¬ 
ρούν να παρασχεθούν μόνο από τον αερολιμένα και συνδέο¬ 
νται με την διεκπεραίωση επιβατών, εμπορευμάτων και ταχυ¬ 
δρομείου, την προσγείωση, τη φωτεινή σηματοδότηση, τη 
στάθμευση των αεροσκαφών και, ανάλογα με την περίπτω¬ 
ση, την ασφάλεια των επιβατών καθώς και τις περιβαλλοντι¬ 
κές επιπτώσεις από τον χειρισμό αεροσκαφών (θόρυβο) για 
τη μεταφορά επιβατών, εμπορευμάτων και ταχυδρομείου, 
εκτός από τα τυχόν ποσά που καταβάλλονται για τις υπηρε¬ 
σίες αεροναυτιλίας ή / και τις μετεωρολογικές υπηρεσίες. 

5. Ακίνητο: Η εδαφική περιοχή στην οποία θα κατασκευα¬ 
στεί, σύμφωνα μετά οριζόμενα στο παρόν, το αεροδρόμιο. 

6. Έγγραφα: Τα σχέδια, πιστοποιητικά, προδιαγραφές, εκ¬ 
θέσεις, μελέτες καθώς και οποιοδήποτε άλλο στοιχείο υπο¬ 
βάλλεται, σύμφωνα με τα οριζόμενα στο παρόν, για την χο¬ 
ρήγηση των αδειών ίδρυσης - κατασκευής και λειτουργίας - 
εκμετάλλευσης. 

7. Έναρξη Λειτουργίας Αερολιμένα: Η ημερομηνία κατά 
την οποία ο Υπουργός Μεταφορών και Επικοινωνιών, έπειτα 
από πρόταση της κρατικής Αεροπορικής Αρχής, θα εκδώσει 
την άδεια λειτουργίας Αερολιμένα. 

8. Έργο: Η μελέτη, η χρηματοδότηση, η κατασκευή, η ολο¬ 
κλήρωση, η θέση σε λειτουργία, η συντήρηση, η λειτουργία, 
η διοίκηση και η ανάπτυξη Αερολιμένα. 

9. Ισχύουσα Νομοθεσία: Οι ισχύοντες κανόνες εθνικού, 
κοινοτικού ή διεθνούς δικαίου στους οποίους περιλαμβάνο¬ 
νται τα πρότυπα, οι κανόνες και οι κανονισμοί. 

10. Κανονισμοί Εργασίας Προσωπικού: Οι κανονισμοί, οι 
οποίοι υποβάλλονται μαζί με την αίτηση για τη χορήγηση της 
άδειας λειτουργίας του αερολιμένα, και διέπουν την απα¬ 
σχόληση του προσωπικού που απασχολείται από τον Φορέα 
Διαχείρισης του Αερολιμένα. 

11. Κανονισμοί Λειτουργίας του Αερολιμένα: Οι κανονι¬ 
σμοί, οι οποίοι υποβάλλονται μαζί με την αίτηση για την χο¬ 
ρήγηση της άδειας λειτουργίας - εκμετάλλευσης του αερο¬ 
λιμένα. Σε αυτούς περιλαμβάνεται, ιδίως, το Εγχειρίδιο Λει¬ 
τουργίας του Αεροδρομίου. 

12. Κρατική Αεροπορική Αρχή: Η Υπηρεσία Πολιτικής Αε¬ 
ροπορίας. 

13. Μη - νομοθετημένο σημείο εισόδου και εξόδου: Αερο¬ 
λιμένας εσωτερικού ο οποίος δέχεται ναυλωμένες πτήσεις 
μετά από ενημέρωση. 

14. Πραγματικός Έλεγχος: Η διαπίστωση της σχέσεως που 
συνίσταται σε δικαιώματα, συμβάσειςή άλλα μέσατα οποία, εί¬ 
τε χωριστά είτε από κοινού, και λαμβάνοντας υπόψη τα σχετι¬ 
κά πραγματικά ή νομικά κριτήρια, επιτρέπουν να ασκηθεί άμε¬ 
ση ή έμμεση αποφασιστική επιρροή σε μία επιχείρηση, ιδίως: 


Α. Με το δικαίωμα χρήσης όλων ή μέρους των περιουσια¬ 
κών στοιχείων μίας επιχείρησης, 

Β. Με δικαιώματα ή συμβάσεις βάσει των οποίων ασκείται 
αποφασιστική επιρροή στη σύνθεση, την ψηφοφορία ή τις 
αποφάσεις των οργάνων μίας επιχείρησης ή καθ' οιονδήπο- 
τε άλλοντρόπο επηρεάζουν αποφασιστικά τη λειτουργία της 
επιχείρησης. 

15. Πεδίο Προσγείωσης: Ως Πεδίο Προσγείωσης νοείται 
κάθε χώρος ειδικά διαρρυθμισμένος για την προσγείωση, 
απογείωση και τους ελιγμούς αεροσκαφών. 

16. Πρότυπα: Οι ισχύοντες κανονισμοί που εφαρμόζονται 
σε κάθε φάση της μελέτης, χρηματοδότησης, κατασκευής, 
ολοκλήρωσης, θέσης σε λειτουργία, συντήρησης, λειτουρ¬ 
γίας, διοίκησης και ανάπτυξης Αερολιμένα. 

17. Φορέας Διαχείρισης: Φορέας ο οποίος έχει ως στόχο, 
σύμφωνα με την εθνική νομοθεσία και τους διεθνείς κανόνες, 
τη διοίκηση και τη διαχείριση των υποδομών και υπηρεσιών 
του αερολιμένα, και τον συντονισμό και τον έλεγχο των δρα¬ 
στηριοτήτων των διαφόρων επιχειρήσεων που λειτουργούν 
στον αερολιμένα. 

18. Γενικό Σχέδιο Ανάπτυξης Αεροδρομίου: Το σχέδιο στο 
οποίο αποτυπώνεται η θέση και ο συνολικός χώρος του αε¬ 
ροδρομίου, οι συγκοινωνιακές υποδομές για την πρόσβαση 
σε αυτό καθώς επίσης και τα βασικά χαρακτηριστικά των κτι¬ 
ρίων, των εγκαταστάσεων, των διαδρόμων και των λοιπών 
χώρων που είναι αναγκαίοι για την εύρυθμη λειτουργία του. 

Άρθρο 3 
Αερολιμένες 

1. Οι πολιτικοί αερολιμένες διακρίνονται για τις ανάγκες 
του παρόντος, με κριτήριο το φορέα στον οποίο ανήκουν και 
τους εκμεταλλεύεται, σε νομαρχιακούς, δημοτικούς ή κοινο¬ 
τικούς και ιδιωτικούς. 

2. Οι αερολιμένες διακρίνονται για τις ανάγκες του παρό¬ 
ντος, με κριτήριο το είδος της κίνησης που εξυπηρετούν, σε 
διεθνείς, νομοθετημένα σημεία εισόδου, μη νομοθετημένα 
σημεία εισόδου και εσωτερικών συγκοινωνιών. 

Άρθρο 4 
Άδειες 

1. Οι άδειες για τις ανάγκες του παρόντος διακρίνονται σε 
άδεια ίδρυσης - κατασκευής πολιτικού αεροδρομίου και 
άδεια λειτουργίας - εκμετάλλευσης πολιτικού αερολιμένα. 

2. Άδεια ίδρυσης - κατασκευής είναι η άδεια που χορηγεί¬ 
ται σύμφωνα με τα οριζόμενα στο παρόν καθώς και σε όλες 
τις σχετικές διατάξεις, για την ίδρυση και κατασκευή πολιτι¬ 
κού αεροδρομίου. 

3. Άδεια λειτουργίας - εκμετάλλευσης είναι η άδεια που χο¬ 
ρηγείται, σύμφωνα με τα οριζόμενα στο παρόν καθώς και σε 
όλες τις σχετικές διατάξεις, για τη λειτουργία και εκμετάλ¬ 
λευση πολιτικού αερολιμένα. 

Άρθρο 5 

Κατηγορίες αδειών ίδρυσης - κατασκευής πολιτικών 
αεροδρομίων 

ΚΑΤΗΓΟΡΙΑ Α: Άδεια ίδρυσης - κατασκευής Κατηγορίας Α, 
χορηγείται για την εξυπηρέτηση πτήσεων Δημόσιας Μετα¬ 
φοράς επιβατών, φορτίου και ταχυδρομείου ή/ και εξυπηρέ¬ 
τηση εκπαιδευτικών πτήσεων, πτήσεων Γ ενικής Αεροπορίας 
και Κοινής Ωφέλειας. 

ΚΑΤΗΓΟΡΙΑ Β: Άδεια ίδρυσης - κατασκευής Κατηγορίας Β, 
χορηγείται για την εξυπηρέτηση πτήσεων του ιδιοκτήτη του, 
καθώς και των προσώπων τα οποία έχουν εξασφαλίσει την 
έγκριση του, χωρίς αμοιβή. 

Άρθρο 6 

Πεδίο Εφαρμογής 

Το παρόν εφαρμόζεται για την ίδρυση, την κατασκευή, τον 

εξοπλισμό, την οργάνωση, τη λειτουργία, τη διοίκηση και την 
εκμετάλλευση πολιτικών αερολιμένων της Ελληνικής Επικρά¬ 
τειας από φυσικά πρόσωπα,νομικά πρόσωπα ιδιωτικού δικαί¬ 
ου και Οργανισμούς Τοπικής Αυτοδιοίκησης κάθε βαθμίδας. 

Για όσα θέματα δεν ρυθμίζονται ειδικά στο παρόν εφαρμό¬ 
ζονται οι διατάξεις της ισχύουσας νομοθεσίας. 

ΔΕΥΤΕΡΟ ΚΕΦΑΛΑΙΟ 

ΙΔΡΥΣΗ - ΚΑΤΑΣΚΕΥΗ ΠΟΛΙΤΙΚΟΥ ΑΕΡΟΛΙΜΕΝΑ 
Άρθρο 7 

Άδεια ίδρυσης - κατασκευής πολιτικού αεροδρομίου Κατη¬ 
γορίας Α 

1. Η άδεια ίδρυσης - κατασκευής πολιτικού αερολιμένα, 
Κατηγορίας Α, δύναται να χορηγηθεί από τον Υπουργό Με¬ 
ταφορών και Επικοινωνιών σε νομικά πρόσωπα ιδιωτικού δι¬ 
καίου και Οργανισμούς Τοπικής Αυτοδιοίκησης κάθε βαθμί¬ 
δας, κατόπιν τεκμηριωμένης εισήγησης της Κρατικής Αερο¬ 
πορικής Αρχής, σύμφωνα με την ισχύουσα νομοθεσία και τα 
οριζόμενα στο Άρθρο 7 του παρόντος. 

2. Στην περίπτωση νομικών προσώπων ιδιωτικού δικαίου 
ισχύουν τα αναφερόμενα στα άρθρα 9 και 18, παρα. 2 του Ν. 
1815/88 «Περί Κύρωσης του κώδικα Αεροπορικού Δικαίου», 
όπως έχει τροποποιηθεί και ισχύει σήμερα. Οι υπήκοοι των 
κρατών - μελών που εμπίπτουν στις διατάξεις της παρούσης 
παραγράφου πρέπει να ελέγχουν το νομικό πρόσωπο κατά 
τρόπο πραγματικό και διαρκή. 

3. Τα αναφερόμενα στην παρα. 2 του παρόντος άρθρου 
ισχύουν και για κάθε νομικό πρόσωπο που διαθέτει αμέσως ή 
εμμέσως συμμετοχή στα νομικά πρόσωπα που κατέχουν 
άδεια ίδρυσης - κατασκευής πολιτικού αερολιμένα. 

4. Η άδεια ίδρυσης - κατασκευής είναι αμεταβίβαστη, ανα¬ 
παλλοτρίωτη και δεν εκχωρείται για οποιαδήποτε αιτία. 

Άρθρο 8 

Διαδικασία Χορήγησης Άδειας Ίδρυσης - 
Κατασκευής Κατηγορίας Α 

1. Τα νομικά πρόσωπα που υπάγονται στις ρυθμίσεις του 
παρόντος και επιθυμούν να κατασκευάσουν αεροδρόμιο για 
την ίδρυση και κατασκευή του οποίου χορηγείται Άδεια Ίδρυ¬ 
σης - Κατασκευής, σύμφωνα με τα οριζόμενα στο άρθρο 6 
του παρόντος, υποβάλλουν στην Κρατική Αεροπορική Αρχή 
σχετική αίτηση. Η αίτηση συνοδεύεται από παράβολο το 
ύψος του οποίου καθορίζεται με απόφαση του Διοικητή της. 

2. Στην αίτηση για τη χορήγηση άδειας ίδρυσης - κατα¬ 
σκευής αεροδρομίου περιλαμβάνονται: 

α. Τα πλήρη στοιχεία του αιτούμενου και το καταστατικό 
του (στην περίπτωση νομικού προσώπου ιδιωτικού δικαίου) 

β. Η συγκεκριμένη γεωγραφική θέση στην οποία πρόκειται 
να κατασκευαστεί το αεροδρόμιο. 

γ. Το είδος και το όνομα του αεροδρομίου. 

Με την αίτηση συνυποβάλλονται: 

Α. Φάκελος Τεχνικής Εφικτότητας, ο οποίος περιλαμβάνει: 

1. Εδαφοτεχνική μελέτη 

2. Χάρτες της περιοχής με την ακριβή θέση στην οποία ζη¬ 
τείται να κατασκευαστεί το αεροδρόμιο, κλίμακας 1:50.000, 
και 1:5.000 με τα σχετικά όρια του οικοπέδου και οδοιπορικό 
σκαρίφημα. 

3. Λεπτομερές, πρόσφατο τοπογραφικό διάγραμμα του 
υποδειχθέντος χώρου εξαρτημένο από το Εθνικό Δίκτυο, κλί¬ 
μακας 1:1.000 με ισοϋψείς ανά 1 μέτρο και υψόμετρα από 
Μέση Στάθμη Θάλασσας. 

4. Έγκριση περιβαλλοντικών όρων. 

5. Τα φυσικά χαρακτηριστικά του αεροδρομίου, το είδος 
των ραδιοβοηθημάτων και ο εξοπλισμός. 

6. Μελέτη μετεωρολογικών δεδομένων, τουλάχιστον για 
την τελευταία δεκαετία, της ευρύτερης γεωγραφικής περιο¬ 


χής στην οποία ευρίσκεται το αεροδρόμιο προς διακρίβωση 
του συντελεστή χρήσης του. 

7. Ο τύπος και οι διαστάσεις του μεγαλύτερου αεροσκά¬ 
φους που πρόκειται να χρησιμοποιήσει το αεροδρόμιο κα¬ 
θώς και τα είδη των πτήσεων που θα εξυπηρετούνται από το 
αεροδρόμιο. 

8. Οι μετεωρολογικές συνθήκες κατά τις οποίες είναι επι¬ 
θυμητή η εκτέλεση πτήσεων στο αεροδρόμιο (\/ΜΟ- ΙΜΘ). 

9. Η πρόθεση για πραγματοποίηση πτήσεων κατά τη διάρ¬ 
κεια της νύκτας. 

10. Τίτλοιπου αποδεικνύουντο ιδιοκτησιακό καθεστώς του 
(-ων) ακινήτου (-ων), καθώς και τη νόμιμη χρήση του (-ων). 

11. Προμελέτη έργων υποδομής, κτιριακών εγκαταστάσε¬ 
ων με σχεδιάγραμματων κάθετωντομώντων κτιριακών εγκα- 
ταστάσεωντου υπό ίδρυση αεροδρομίου. 

12. Τοπογραφικό των ορίων του αεροδρομίου και των 
εγκαταστάσεων εδάφους καθώς και οδοιπορικό διάγραμμα 
- σύστημα πρόσβασης σε αυτό. 

13. Βεβαίωση από το οικείο δασαρχείο από την οποία να 
προκύπτει ότι η περιοχή που πρόκειται να κατασκευαστεί το 
αεροδρόμιο δεν είναι δασική. 

14. Βεβαίωση από την οικεία Αρχαιολογική Υπηρεσία από την 
οποία να προκύπτει ότι η περιοχή στην οποία πρόκειται να κα¬ 
τασκευαστεί το Αεροδρόμιο δεν είναι αρχαιολογικός χώρος. 

Β. Φάκελος οικονομικής εφικτότητας, ο οποίος περιλαμβά¬ 
νει αναλυτικό επιχειρηματικό και επενδυτικό πρόγραμμα το 
οποίο να αποδεικνύει ότι μπορεί να ανταποκριθεί, ανά πάσα 
στιγμή, στις τρέχουσες και μελλοντικές υποχρεώσεις της, 
καθώς και ότι μπορεί να ανταποκριθεί στα λογικώς αναμενό¬ 
μενα πάγια και λειτουργικά έξοδα τα οποία συνεπάγεται η 
ίδρυση και η κατασκευή αερολιμένα, συμπεριλαμβανομένης 
περιόδου ενός (1) έτους από την έναρξη της λειτουργίας - 
εκμετάλλευσης του αερολιμένα, χωρίς να χρησιμοποιήσει τα 
εξ αυτών έσοδα 

Γ. Κάθε νομικό πρόσωπο στο οποίο πρόκειται να χορηγηθεί 
άδεια ίδρυσης - κατασκευής, πρέπει να είναι σε θέση να απο- 
δεικνύει στην Κρατική Αεροπορική Αρχή ότι τα πρόσωπα που 
θα διευθύνουν συνεχώς και πραγματικά τις δραστηριότητες 
της επιχείρησης είναι φερέγγυα και δεν έχουν κηρυχθεί σε 
πτώχευση. 

3. Στην περίπτωση που το είδος των πτήσεων που θα εξυ¬ 
πηρετούνται είναι εκπαιδευτικές πτήσεις, πτήσεις Γενικής 
Αεροπορίας και Κοινής Ωφέλειας μόνον, δεν απαιτείται υπο¬ 
βολή Φακέλου Οικονομικής Εφικτότητας. 

4. Η Κρατική Αεροπορική Αρχή αφού λάβει τη σχετική αί¬ 
τηση σύμφωνα με τα προβλεπόμενα στις παρα. 1,2 και 3 του 
παρόντος άρθρου, δύναται να προχωρήσει στη διαδικασία 
αξιολόγησης. 

5. Για την ολοκλήρωση της διαδικασίας αξιολόγησης συ¬ 
γκροτείται με απόφαση του Υπουργού Μεταφορών και Επι¬ 
κοινωνιών πενταμελής Επιτροπή Αξιολόγησης. Η Επιτροπή 
θα αποτελείται από άτομα με εξειδικευμένη γνώση, η αμοιβή 
των οποίων θα καθορίζεται με κοινή απόφαση των Υπουργών 
Οικονομικών και Μεταφορών και Επικοινωνιών. 

6. Σε κάθε περίπτωση είναι δυνατή η πρόσληψη ειδικού 
συμβούλου με κοινή απόφαση των Υπουργών Οικονομικών 
και Μεταφορών και Επικοινωνιών για την ολοκλήρωση της 
Διαδικασίας Αξιολόγησης. 

7. Μετά την ολοκλήρωση της Διαδικασίας Αξιολόγησης, 
υποβάλλεται απάτην Κρατική Αεροπορική Αρχή στον Υπουρ¬ 
γό Μεταφορών και Επικοινωνιών τεκμηριωμένη εισήγηση. 

Άρθρο 9 

Χορήγηση -περιεχόμενο άδειας ίδρυσης - κατασκευής πο¬ 
λιτικού αεροδρομίου Κατηγορίας Α. 

1.0 Υπουργός Μεταφορών και Επικοινωνιών, μετά από την 
ολοκλήρωση της διαδικασίας αξιολόγησης και την υποβολή 

τεκμηριωμένης εισήγησης της Κρατικής Αεροπορικής Αρ¬ 
χής, δύναται να χορηγήσει την άδεια Ίδρυσης - κατασκευής 
ιδιωτικού πολιτικού αεροδρομίου, Κατηγορίας Α. 

2. Παράλληλα με την χορήγηση της άδειας ίδρυσης - κα¬ 
τασκευής πολιτικού αεροδρομίου, υπογράφεται Σύμβαση 
Παραχώρησης μεταξύ του Ελληνικού Δημοσίου εκπροσω¬ 
πούμενου από την κρατική Αεροπορική Αρχή και του δικαι¬ 
ούχου της άδειας ίδρυσης - κατασκευής, για την κατασκευή 
του αερολιμένα με αντάλλαγμα την λειτουργία και εκμετάλ¬ 
λευσή του για ορισμένο χρονικό διάστημα. 

3. Η διάρκεια ισχύος τη άδειας είναι συγκεκριμένη και μπο¬ 
ρεί να παραταθεί υπό τους όρους, τις προϋποθέσεις και τις 
ρήτρες που θα καθορίζονται στη Σύμβαση Παραχώρησης 
που υπογράφεται μεταξύ του Ελληνικού Δημοσίου, εκπρο¬ 
σωπούμενου από την Κρατική Αεροπορική Αρχή, και του δι¬ 
καιούχου της άδειας ίδρυσης - κατασκευής. 

4. Στην άδεια περιλαμβάνονται ιδίως: 

α. Ο δικαιούχος της άδειας. 

β. Το όνομα, το είδος του αερολιμένα και η Κατηγορία της 
Άδειας. 

γ. Τα φυσικά χαρακτηριστικά του αερολιμένα, το είδος των 
ραδιοβοηθημάτων, ο εξοπλισμός, η δυνατότητα εξυπηρέτη¬ 
σης πτήσεων κατά τη διάρκεια της νύκτας, οι μετεωρολογι¬ 
κές συνθήκες κάτω από τις οποίες είναι δυνατή η εκτέλεση 
πτήσεων (Ν/ΜΟ-ΙΜΟ), η κατηγορία πυρασφάλειας και οι τυ¬ 
χόν περιορισμοί στο είδος των πτήσεων ή οι επιβαλλόμενοι 
από τις Υπηρεσίες Εναέριας Κυκλοφορίας. Επίσης, θα ανα- 
φέρεται η δυνατότητα εκχώρησης συχνοτήτων επικοινωνιών 
αέρος - εδάφους. 

δ. Οι ελάχιστες απαιτούμενες εγκαταστάσεις για την εύ¬ 
ρυθμη λειτουργία του αεροδρομίου. 

ε. Το είδος των πτήσεων που θα εξυπηρετεί καθώς και οι τύ¬ 
ποι των αεροσκαφών που θα το χρησιμοποιούν. 

στ. Το χρόνο εντός του οποίου πρέπει να έχει ολοκληρωθεί 
το έργο. 

ζ. Τις εγκεκριμένες από την Κρατική Αεροπορική Αρχή, με¬ 
λέτες εφαρμογής έργων υποδομής, κτιριακών εγκαταστάσε¬ 
ων, μηχανολογικού εξοπλισμού και λοιπών προβλεπομένων 
εγκαταστάσεων, ανάλογα με την Κατηγορία της Άδειας. 

η. Οι υποχρεώσεις του δικαιούχου έναντι της Κρατικής Αε¬ 
ροπορικής Αρχής 

θ. Οι λόγοι για τους οποίους ανακαλείται η άδεια. 

ι. Η Σύμβαση Παραχώρησης υπογεγραμμένη μεταξύ του 
Ελληνικού Δημοσίου, εκπροσωπούμενου από την Κρατική 
Αεροπορική Αρχή, και του κατόχου της Άδεια ίδρυσης - Κα¬ 
τασκευής Πολιτικού αερολιμένα Κατηγορίας Α. 

5. Με απόφαση του Υπουργού Μεταφορών και Επικοινω¬ 
νιών μπορεί να προβλέπονται και άλλα, πέραν των οριζομέ- 
νων στην παρα. 4 του παρόντος άρθρου στοιχεία τα οποία θα 
πρέπει να αναγράφονται στην Άδεια Ίδρυσης - Κατασκευής 
Κατηγορίας Α. 

Άρθρο 10 

Κατασκευή - Εξοπλισμός 

1. Το κόστος κατασκευής, εξοπλισμού και υποδομών του 
αερολιμένα καθώς και το κόστος της παρακολούθησης της 
κατασκευής, εξέλιξης και ολοκλήρωσηςτου έργου βαρύνουν 
τον κάτοχο της άδειας ίδρυσης - κατασκευής, σύμφωνα μετά 
προβλεπόμενα στη Σύμβαση Παραχώρησης που υπογράφε¬ 
ται μεταξύ του Ελληνικού Δημοσίου εκπροσωπουμένου από 
την Κρατική Αεροπορική Αρχή και τον κάτοχο της άδειας. 

2. Η παρακολούθηση της κατασκευής και της εξέλιξης του 
έργου καθώς και όλα τα ζητήματα τα σχετικά με τον εξοπλι¬ 
σμό (απόκτηση, εγκατάσταση, αναβάθμιση ή /και αντικατά¬ 
σταση του υπάρχοντος) και επέκταση και εκσυγχρονισμό 
των υποδομών περιλαμβάνονται στους όρους της Σύμβασης 
Παραχώρησης που υπογράφεται μεταξύ του Ελληνικού Δη¬ 


μοσίου εκπροσωπουμένου απάτην Κρατική Αεροπορική Αρ¬ 
χή και του κατόχου της άδειας. 

3. Ο κάτοχος της αδείας ίδρυσης - κατασκευής υποχρεού- 
ται, σύμφωνα με τις κείμενες διατάξεις, να λάβει από τις κάθε 
φορά αρμόδιες αρχές όλες τις τυχόν απαιτούμενες άδειες. 

Άρθρο 11 

Άδεια ίδρυσης - κατασκευής πολιτικού αεροδρομίου 
Κατηγορίας Β 

1. Άδεια ίδρυσης - κατασκευής Κατηγορίας Β χορηγείται 
σε φυσικό ή νομικό πρόσωπο από τον Υπουργό Μεταφορών 
και Επικοινωνιών κατόπιν τεκμηριωμένης εισήγησης της 
Κρατικής Αεροπορικής Αρχής και, σύμφωνα με τη διαδικασία 
που αναφέρεται στις παρα. 1 και 2, σημείο Α του άρθρου 7 
του παρόντος. 

2. Στην περίπτωση φυσικών προσώπων, τα οποία αιτούνται 
την χορήγηση Άδειας Ίδρυσης - Κατασκευής Κατηγορίας Β, 
πέραν της εκπλήρωσης των οριζομένων στις παρα. 1 και 2 
του παρόντος άρθρου, αυτά θα πρέπει να είναι πολίτες με 
ιθαγένεια κρατών - μελών της Ευρωπαϊκής Ένωσης. 

ΤΡΙΤΟ ΚΕΦΑΛΑΙΟ 

ΟΡΓΑΝΩΣΗ - ΛΕΙΤΟΥΡΓΙΑ - ΕΚΜΕΤΑΛΛΕΥΣΗ 
ΑΕΡΟΛΙΜΕΝΑ 

Άρθρο 12 

Χορήγηση άδειας λειτουργίας - εκμετάλλευσης 
πολιτικού αερολιμένα 

1. Η άδεια λειτουργίας - εκμετάλλευσης πολιτικού αερολι¬ 
μένα χορηγείται σε νομικό πρόσωπο από τον Υπουργό Μετα¬ 
φορών και Επικοινωνιών, έπειτα από τεκμηριωμένη εισήγηση 
της Κρατικής Αεροπορικής Αρχής και σύμφωνα με τα οριζό¬ 
μενα στο παρόν και στη Σύμβαση Παραχώρησης που υπο¬ 
γράφεται μεταξύ του κατόχου της άδειας ίδρυσης - κατα¬ 
σκευής και του Ελληνικού Δημοσίου εκπροσωπούμενου από 
την Κρατική Αεροπορική Αρχή. 

2. Η διάρκεια ισχύος της άδειας είναι συγκεκριμένη και 
μπορεί να ανανεωθεί υπό τους όρους και τις προϋποθέσεις 
που καθορίζονται σε αυτήν. 

3. Στην άδεια περιλαμβάνονται ιδίως: 

α. Ο δικαιούχος καιη κατηγορίατης άδειας ίδρυσης- κατα¬ 
σκευής. 

β. Το όνομα, ο λογότυπος, η περιγραφή, τα χαρακτηριστι¬ 
κά και τα επιχειρησιακά του δεδομένα και το είδος των πτή¬ 
σεων που επιτρέπεται να πραγματοποιούνται, οι μετεωρολο¬ 
γικές συνθήκες κατά τις οποίες είναι δυνατή η εκτέλεση πτή¬ 
σεων, τα έργα υποδομής, οι κτιριακές εγκαταστάσεις, ο 
εξοπλισμός του, η κατηγορία πυρασφάλειας, οιτυχόν χρονι¬ 
κοί και περιβαλλοντικοί περιορισμοί και οι ειδικοί όροι τεχνι¬ 
κής εκμετάλλευσης. 

γ. Το Εγχειρίδιο και οι Κανονισμοί Λειτουργίας του Αερολι¬ 
μένα. 

δ. Ο Φορέας Διαχείρισης του αερολιμένα, το οργανόγραμμά 
του καθώς επίσης και το βασικό προσωπικό λειτουργίας του. 

ε. Η εξυπηρετούμενη κίνηση. 

στ. Η ημερομηνία έναρξης λειτουργίας του αερολιμένα. 

ζ. Η διάρκεια ισχύος της άδειας καθώς επίσης οι όροι και οι 
προϋποθέσεις για την ανανέωσή της. 

η. Οι υποχρεώσεις του αδειοδοτούμενου έναντι της Κρατι¬ 
κής Αεροπορικής Αρχής. 

θ. Οι λόγοι για τους οποίους ανακαλείται η άδεια, σύμφω¬ 
να με τους όρους της Σύμβασης Παραχώρησης που έχουν 
σχέση με το Αεροδρόμιο και τους όρους ασφαλούς διεξα¬ 
γωγής των πτήσεων. 

ι. Η δυνατότητα χρήσης ή οι λόγοι απαγόρευσης της λει¬ 
τουργίας του αερολιμένα για λόγους εθνικής άμυνας, δημό¬ 
σιας τάξης ή για την εξυπηρέτηση της δημόσιας υγείας. 

ια. Οι προϋποθέσεις και η διαδικασία με βάση τις οποίες μπο¬ 
ρεί να μεταβάλλονται φυσικά ή άλλα χαρακτηριστικά της πε¬ 
ριοχής και του αεροδρομίου. Συγκεκριμένα, δεν θα γίνονται 
αλλαγές στα φυσικά χαρακτηριστικά του αεροδρομίου, περι- 
λαμβανομένης της ανέγερσης νέων κτιρίων και μεταβολών σε 
υπάρχοντα κτίρια ή σε οπτικά βοηθήματα, χωρίς προηγούμε¬ 
νη γραπτή γνωστοποίηση προς την Υπηρεσία Πολιτικής Αερο¬ 
πορίας λεπτομερών στοιχείων των μεταβολών αυτών και των 
επιπτώσεών τους στην ασφάλεια και τη λειτουργία του Αερο¬ 
δρομίου. Εάν, εντός 30 ημερών από την ειδοποίηση αυτή, η 
Υπηρεσία προβάλλει αντιρρήσεις για οποιαδήποτε τέτοια με¬ 
ταβολή για λόγους ασφάλειας, προστασίας ή άμυνας του Αε¬ 
ροδρομίου, οι μεταβολές αυτές δεν θα πραγματοποιηθούν. 

ιβ. Οι χώροι που διατίθενται, χωρίς την καταβολή ανταλ¬ 
λάγματος, στο Δημόσιο ή / και σε λοιπούς φορείς για την 
άσκηση των αρμοδιοτήτων τους και την παροχή υπηρεσιών, 
όπως αυτές ορίζονται στο άρθρο 19 του παρόντος. 

Άρθρο 13 
Οργάνωση 

Οι βασικοί άξονες της οργανωτικής διάρθρωσης του Φο¬ 
ρέα Διαχείρισης καθώς και οι βασικές απαιτήσεις για την εκ¬ 
παίδευση και αδειοδότηση του απασχολούμενου προσωπι¬ 
κού καθορίζονται στη Σύμβαση Παραχώρησης που υπογρά¬ 
φεται μεταξύ του Ελληνικού Δημοσίου εκπροσωπουμένου 
απάτην Κρατική Αεροπορική Αρχή και του κατόχου της άδει¬ 
ας ίδρυσης - κατασκευής και λειτουργίας - εκμετάλλευσης 
του αερολιμένα. 

Άρθρο 14 

Εποπτεία 

1. Ο εν γένει έλεγχος, η απαίτηση εφαρμογής και η επίβλε¬ 
ψη τήρησης των εκάστοτε ισχυουσών διεθνών και εθνικών 
απαιτήσεων για τη λειτουργία των αερολιμένων, ανήκουν 
στην αρμοδιότητα της Κρατικής Αεροπορικής Αρχής. 

2. Η Κρατική Αεροπορική Αρχή προβαίνει για το σκοπό αυ¬ 
τό σε τακτικές και έκτακτες επιθεωρήσεις των αερολιμένων, 
κατά το χρόνο λειτουργίας των, προς διαπίστωση της τήρη¬ 
σης των όρων της αδείας τους, καθώς και της καλής και 
ασφαλούς λειτουργίας τους. 

3. Οι επιθεωρητές είναι εξουσιοδοτημένοι υπάλληλοι της 
Κρατικής Αεροπορικής Αρχής. 

4. Αερολιμένες εφοδιασμένοι με ραδιοβοηθήματα θα υφί- 
στανταιτουςαπαιτούμενους περιοδικούς από αέρα ελέγχους. 

5. Το συνολικό κόστος του εν γένει ελέγχου και της επο- 
πτείας όπως ορίζεται στο παρόν άρθρο βαρύνει τον δικαιού¬ 
χο της άδειας ίδρυσης - κατασκευής και λειτουργίας - εκμε¬ 
τάλλευσης. 

Άρθρο 15 

Φορέας Διαχείρισης 

1. Η διοίκηση και η εκμετάλλευση των εγκαταστάσεων και 
των υποδομών και ο έλεγχοςτων δραστηριοτήτων διαφόρων 
επιχειρήσεων του αερολιμένα σύμφωνα με την ισχύουσα νο¬ 
μοθεσία - με την επιφύλαξη εκείνων που ανήκουν στην απο¬ 
κλειστική αρμοδιότητα του κράτους ή/και των λοιπών φορέ¬ 
ων, όπως αυτές καθορίζονται στο άρθρο 19 του παρόντος - 
ανήκουν στον Φορέα Διαχείρισης του αερολιμένα. 

2. Φορέας Διαχείρισης του αερολιμένα μπορεί να είναι δη¬ 
μόσια υπηρεσία, νομικό πρόσωπο που έλαβε την άδεια ίδρυ¬ 
σης - κατασκευής και την άδεια λειτουργίας - εκμετάλλευ¬ 
σης, ή άλλος από τον κάτοχο άδειας ίδρυσης - κατασκευής 
και λειτουργίας - εκμετάλλευσης. Στην περίπτωση που η 
άδεια χορηγείται σε Οργανισμό Τοπικής Αυτοδιοίκησης Α και 
Β βαθμίδας, ο Φορέας Διαχείρισης μπορεί να είναι και δημο¬ 
τική επιχείρηση. Οι Φορείς Διαχείρισης πρέπει να διαθέτουν 
τα χαρακτηριστικά της παρ. 2 του άρθρου 7 του παρόντος. 


3. Στην περίπτωση που ο φορέας διαχείρισης είναι άλλος 
από τον κάτοχο άδειας κατασκευής και λειτουργίας - εκμε¬ 
τάλλευσης, οι όροι και οι προϋποθέσεις βάσει των οποίων ο 
φορέας διαχείρισης του αερολιμένα ασκεί τις αρμοδιότητες 
του, αναφέρονται στη Σύμβαση Παραχώρησης που υπογρά¬ 
φεται μεταξύ του Ελληνικού Δημοσίου εκπροσωπουμένου 
από την Κρατική Αεροπορική Αρχή και του κατόχου της αδεί¬ 
ας ίδρυσης - κατασκευής και της αδείας λειτουργίας - εκμε¬ 
τάλλευσης. 

Άρθρο 16 
Αερολιμενικά Τέλη 

1. Υπό την επιφύλαξη των διατάξεων του κοινοτικού Δικαί¬ 
ου, ο Φορέας Διαχείρισης του αερολιμένα δύναται να προ¬ 
τείνει Αερολιμενικά Τέλη, όπως αυτά ορίζονται στο παρόν. 

2. Τα Αερολιμενικά Τέλη προτείνονται από τον φορέα δια¬ 
χείρισης του αερολιμένα, σύμφωνα με τους όρους, τις προϋ¬ 
ποθέσεις και τις διαδικασίες που θα περιλαμβάνονται στη 
Σύμβαση Παραχώρησης που υπογράφεται μεταξύ του Ελλη¬ 
νικού Δημοσίου εκπροσωπούμενου από την Αεροπορική Αρ¬ 
χή και του κατόχου της αδείας ίδρυσης - κατασκευής και της 
αδείας λειτουργίας - εκμετάλλευσης αερολιμένα, θα ευρί- 
σκονται δε σε συμφωνία με την ισχύουσα διεθνή και ελληνική 
νομοθεσία. Η πρόταση του Φορέα Διαχείρισης σχετικά μετά 
Αερολιμενικά Τέλη, υποβάλλεται στην Κρατική Αεροπορική 
Αρχή προς έγκριση, σύμφωνα με διαδικασίες που ορίζονται 
στον Βασικό Κανονισμό Αδειοδότησης και Λειτουργίας - Εκ¬ 
μετάλλευσης Αερολιμένων. 

Άρθρο 17 

Λοιπά έσοδα Αερολιμένων 

Έσοδα του αερολιμένα προερχόμενα από εμπορικές μι¬ 
σθώσεις -εκμεταλλεύσεις, αξιοποίηση περιουσίας και εν γέ- 
νει εμπορικές δραστηριότητες καθορίζονται από το Φορέα 
Διαχείρισης Αερολιμένα. 

Άρθρο 18 

Σύναψη και Όροι Συμβάσεων Παραχώρησης 

1. Στα πρόσωπα που αναφέρονται στο άρθρο 1 του παρό¬ 
ντος, ήτοι φυσικά πρόσωπα, νομικά πρόσωπα ιδιωτικού δι¬ 
καίου και Οργανισμούς Τοπικής Αυτοδιοίκησης κάθε βαθμί¬ 
δας, είναι δυνατόν να παραχωρηθεί με Σύμβαση η εκμετάλ¬ 
λευση αεροδρομίων για ορισμένο χρονικό διάστημα. 

2. Στη Σύμβαση Παραχώρησης περιλαμβάνονται ιδίως: 

α. Η Συμβατική Περίοδος, η δυνατότητα παράτασης και 
τροποποίησής της. 

β. Οι τεχνικές απαιτήσεις και οι όροι μελέτης και κατα¬ 
σκευής του αεροδρομίου. 

γ. Οι όροι λειτουργίας, συντήρησης, ανάπτυξης υποδομής 
και επέκτασης του αεροδρομίου. 

δ. Δικαιώματα και υποχρεώσεις του Ελληνικού Δημοσίου. 

ε. Κανόνες Ελληνικού Δημοσίου (Πρότυπα Ασφάλειας και 
Προστασίας, κατάσταση ανάγκης και άμυνα). 

στ. Δικαιώματα και υποχρεώσεις Αεροδρομίου. 

ζ. Απαιτούμενος εξοπλισμός αεροναυτιλίας και όροι συ¬ 
ντήρησης και λειτουργίας αυτού. 

η. Η δυνατότητα επιβολής και η διαδικασία ρύθμισης αε- 
ρολιμενικών τελών, σύμφωνα με το άρθρο 16 του παρόντος. 

θ. Η υποχρέωση ασφαλιστικής κάλυψης. 

3. Η Σύμβαση Παραχώρησης ρυθμίζει και εξειδικεύει κατά 
περίπτωση όλα τα θέματα που περιλαμβάνει ο Βασικός Κα¬ 
νονισμός Αδειοδότησης, Λειτουργίας και Εκμετάλλευσης. 

Άρθρο 19 

Υπηρεσίες Κρατικών και Λοιπών Φορέων 

1. Για τους σκοπούς του παρόντος, παρέχονται στον αερο¬ 
λιμένα: 

Α. Από υπαλλήλους των αντιστοίχων κρατικών υπηρεσιών, 
οι αμιγώς κρατικές υπηρεσίες: 
α. Αστυνόμευσης 
β. Άμυνας 

γ. Ελέγχου διαβατηρίων και συναλλάγματος 
δ. Τελωνειακού ελέγχου 
ε. Ελέγχων δημόσιας υγείας 

στ. Εποπτείας, Επίβλεψης και Επιθεώρησης εφαρμογής 
αεροπορικής νομοθεσίας. 

Β. Υπηρεσίες αεροναυτιλίας και μετεωρολογίας, οι οποίες 
παρέχονται στους αερολιμένες, από υπαλλήλους των αρμο¬ 
δίων φορέων. 

Γ. Υπηρεσίες διάσωσης και πυρόσβεσης οι οποίες είναι δυ¬ 
νατόν να παρέχονται, κατόπιν σύμβασης και ανάθεσης, από 
την Πυροσβεστική Υπηρεσία. 

2. Οι εγκατεστημένες στον αερολιμένα υπηρεσίες επίβλε¬ 
ψης και διενέργειας σχετικών επιθεωρήσεων οι οποίες παρέ¬ 
χονται από αρμόδιους υπαλλήλους της Κρατικής Αεροπορι¬ 
κής Αρχής, και οι οποίες αναφέρονται στην πιστή εφαρμογή 
της αεροπορικής νομοθεσίας στους τομείς αεροπορικής 
ασφάλειας πτήσεων και αερολιμένων και προστασίας από 
έκνομες ενέργειες, αεροπορικής εκμετάλλευσης και εν γένει 
αεροπορικής νομοθεσίας. 

3. Το λειτουργικό κόστος παροχής των υπηρεσιών που 
αναφέρονται στην παρα. 1 του παρόντος άρθρου επιβαρύ¬ 
νουν τον κάτοχο άδειας ίδρυσης - κατασκευής και άδειας λει¬ 
τουργίας - εκμετάλλευσης. Οι λεπτομέρειες για την εφαρμο¬ 
γή της παρούσας διάταξης καθορίζονται στη Σύμβαση Πα¬ 
ραχώρησης που υπογράφεται μεταξύ του Ελληνικού 
Δημοσίου εκπροσωπουμένου από την Κρατική Αεροπορική 
Αρχή και τον κάτοχο της άδειας ίδρυσης- κατασκευής και 
άδειας λειτουργίας - εκμετάλλευσης. 

Άρθρο 20 
Γ ενικές διατάξεις 

1. Η Κρατική Αεροπορική Αρχή, η οποία χορηγεί ή έχει χο¬ 
ρηγήσει τις άδειες (άδεια ίδρυσης - κατασκευής και άδεια 
λειτουργίας - εκμετάλλευσης) μπορεί, σύμφωνα με τα προ- 
βλεπόμενα στην Σύμβαση Παραχώρησης που υπογράφεται 
μεταξύ του Ελληνικού Δημοσίου εκπροσωπουμένου απάτην 
Κρατική Αεροπορική Αρχή και τον κάτοχο της άδειας ίδρυ¬ 
σης - κατασκευής και άδειας λειτουργίας - εκμετάλλευσης, 
να ελέγχει τον επιχειρησιακό σχεδίασμά και την χρηματοοι¬ 
κονομική απόδοση του κατόχου αδείας με όποιον τρόπο κρί¬ 
νει απαραίτητο. 

2. Κάθε οικονομικό έτος, ο κάτοχος αδείας πρέπει άμεσα να 
παρέχει στην Κρατική Αεροπορική Αρχή τους ελεγμένους ισο¬ 
λογισμούς του προηγούμενου οικονομικού έτους. Οποτεδή¬ 
ποτε τους το ζητήσει η αεροπορική αρχή, οι κάτοχοι αδειών 
πρέπει να παρέχουν πληροφορίες σχετικά με τους σκοπούς 
της προηγούμενης παραγράφου, και ιδιαίτερα τα στοιχεία 
που αναφέρονται στην παρα. 2 του άρθρου 8 του παρόντος. 

3. Όσον αφορά τα νομικά πρόσωπα στα οποία έχει χορη¬ 
γηθεί άδεια ίδρυσης - κατασκευής και άδεια λειτουργίας - εκ¬ 
μετάλλευσης πολιτικού αερολιμένα, η Κρατική Αεροπορική 
Αρχή αποφασίζει εάν η άδεια πρέπει να υποβληθεί εκ νέου 
προς έγκριση σε περίπτωση μεταβολής ενός ή περισσοτέ¬ 
ρων στοιχείων που επηρεάζουν τη νομική ή / και εταιρική κα¬ 
τάσταση της επιχείρησης και, ιδίως, σε περίπτωση συγχω¬ 
νεύσεων, εξαγορών, ή/ και στην περίπτωση που αναφέρεται 
στην παρα. 5 του άρθρου 9 του παρόντος. Το (α) εν λόγω νο¬ 
μικό (ά) πρόσωπο (α) μπορεί (ούν) να συνεχίσει (ουν) τις δρά¬ 
στη ριότητές του (τους), εκτός αν η Κρατική Αεροπορική Αρ¬ 
χή αποφασίσει άλλως, και εκθέσει τους σχετικούς λόγους, 
σύμφωνα και με τα οριζόμενα στη Σύμβαση Παραχώρησης 
που υπογράφεται μεταξύ του Ελληνικού Δημοσίου εκπρο¬ 
σωπουμένου από την Κρατική Αεροπορική Αρχή και του κα¬ 


τόχου της άδειας ίδρυσης - κατασκευής και λειτουργίας - εκ¬ 
μετάλλευσης του αερολιμένα. 

4. Κάθε κάτοχος άδειας ίδρυσης - κατασκευής ή / και άδεια 
λειτουργίας - εκμετάλλευσης κοινοποιεί, ενενήντα (90) ημε¬ 
ρολογιακές ημέρες πριν από την περίοδο την οποία αφο¬ 
ρούν, στην Κρατική Αεροπορική Αρχή, σχέδια για την επέ¬ 
κταση των δραστηριοτήτων του. 

5. Κοινοποιεί επίσης, ενενήντα (90) ημερολογιακές ημέρες 
πριν από την περίοδο την οποία αφορούν, σχέδια για συγχω¬ 
νεύσεις ή εξαγορές επιχειρήσεων και ειδοποιεί την Κρατική 
Αεροπορική Αρχή σχετικά με οποιαδήποτε σχεδιαζόμενη με¬ 
ταβολή της κυριότητας κάθε μερίδας συμμετοχής. 

6. Επαρκή προειδοποίηση κατά την έννοια των παραγρά¬ 
φων 4 και 5του παρόντος άρθρου, είναι η υποβολή στην Κρα¬ 
τική Αεροπορική Αρχή, ενενήντα (90) ημερολογιακές ημέρες 
πριν από την περίοδο την οποία αφορά, αναλυτικού και ανα¬ 
θεωρημένου επιχειρηματικού και επενδυτικού σχεδίου το 
οποίο θα καλύπτει, τουλάχιστον, περίοδο πέντε ετών απάτην 
ημερομηνία εφαρμογής του και στο οποίο πέραν των λοιπών 
του στοιχείων θα συμπεριλαμβάνονται: 

α. Οι πλέον πρόσφατοι ισολογισμοί εσωτερικής διαχείρισης 
και ελεγμένες από ορκωτούς ελεγκτές - λογιστές οι προβλεπό- 
μενες από την οικεία νομοθεσία οικονομικές καταστάσεις 
εντός έξι μηνών από το τέλος της περιόδου στην οποία αναφέ- 
ρονται και, εφόσον απαιτηθεί από την Κρατική Αεροπορική Αρ¬ 
χή, ο πλέον πρόσφατος ισολογισμός εσωτερικής διαχείρισης. 

β. Λεπτομερής περιγραφή των προγραμματιζόμενων μετα¬ 
βολών, για παράδειγμα αλλαγή τύπου δραστηριοτήτων, προ- 
τεινόμενη εισφορά, εξαγορά ή συγχώνευση, τροποποίηση με¬ 
τοχικού κεφαλαίου, μεταβολές σύνθεσης των μετόχων, κ.λ.π. 

γ. Προβλεπόμενος ισολογισμός, με λογαριασμό αποτελε¬ 
σμάτων χρήσης για το τρέχον οικονομικό έτος, συμπεριλαμ- 
βανομένωντων σχεδιαζόμενων και σημαντικών από χρηματο¬ 
οικονομική άποψη διαρθρωτικών ή λειτουργικών μεταβολών. 

7. Σε περίπτωση μη χορήγησης των εγγράφων, στοιχείων, δι- 
καιολογητικών των προηγουμένων παραγράφων ή μη ικανο¬ 
ποίησης των όρων και προϋποθέσεων του παρόντος ή /και της 
Σύμβασης Παραχώρησης, η Κρατική Αεροπορική Αρχή δύνα- 
ται να επιβάλλει διοικητικές κυρώσεις, όπως η επιβολή προστί- 
μωντουλάχιστονδ.000 Ευρώ έως καιτου ποσού των 50.000 Ευ¬ 
ρώ, καθώς και άρση, προσωρινή ή οριστική, της Άδειας Λει¬ 
τουργίας - Εκμετάλλευσης του Αερολιμένα ,ανάλογα με την 
βαρύτητα της παράβασης. Οι ανωτέρω διοικητικές κυρώσεις 
εξειδικεύονται στην Σύμβαση Παραχώρησης που υπογράφε¬ 
ται μεταξύ του Ελληνικού Δημοσίου εκπροσωπουμένου από 
την Κρατική Αεροπορική Αρχή και τον κάτοχο της άδειας ίδρυ¬ 
σης - κατασκευής και άδειας λειτουργίας - εκμετάλλευσης. 

8. Οποιαδήποτε νόμιμη μεταβολή στην, κατά τις παραγρά- 
φους 4 και 5 του παρόντος άρθρου, εταιρική ή οικονομική θέ¬ 
ση του κατόχου της άδειας τελεί υπό τον όρο της προηγού¬ 
μενης έγκρισης της Κρατικής Αεροπορικής Αρχής, η οποία 
χορηγείται εντός δύο μηνών από την υποβολή πλήρους φα- 
κέλλου με όλα τα απαιτούμενα στοιχεία. 

Άρθρο 21 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΒΕΡΕΛΗΣ 

